Държавен вестник, бр. 67, 2024 г., стр. 212

СТР.  212	
Д Ъ Р Ж А В Е Н  В Е С Т Н И К 	
БРОЙ  67
45. Различните видове светлини и, при спаз­
ване на разпоредбите на останалите параграфи 
от тази глава, светлините и светлоотразителите 
могат да бъдат групирани или инкорпорирани 
в едно и също устройство, при условие че 
всяка от тези светлини и светлоотразители 
отговаря на изискванията на приложимите 
разпоредби в това Приложение.
Г л а в а  I I I
ДРУГИ ИЗИСКВАНИЯ
Кормилна уредба
46. Всеки автомобил трябва да бъде оборуд­
ван със здрава кормилна уредба, позволяваща 
на водача да изменя посоката на движение на 
превозното средство лесно, бързо и сигурно. 
Огледало за виждане назад
47. Всеки автомобил, освен двуколесните 
мотоциклети със или без кош, трябва да бъде 
оборудван с едно или повече огледала за виж­
дане назад; броят, размерите и разположението 
на тези огледала трябва да бъдат такива, че 
да позволяват на водача да вижда пътното 
движение зад своето превозно средство.
Звуково сигнално устройство
48. Всеки автомобил трябва да бъде оборуд­
ван с поне едно звуково сигнално устройство 
с достатъчна мощност. Звукът, издаван от 
това устройство, трябва да бъде продължите­
лен, еднотонен и неостър. Пътните превозни 
средства със специален режим на движение 
и пътните превозни средства за обществен 
превоз на пътници могат да имат допълни­
телни звукови сигнални устройства, които да 
не отговарят на тези изисквания.
Стъклочистачки
49. Всеки автомобил с предно стъкло с 
размери и форма, позволяващи на водача да 
вижда свободно от своето място пътя пред 
себе си само през прозрачните елементи на 
това стъкло, трябва да бъде оборудван с поне 
една ефикасна и здрава стъклочистачка, мон­
тирана на подходящо място, като за нейното 
функциониране не е необходима постоянната 
намеса на водача.
Устройство за измиване на предното стъкло
50. Всеки автомобил, за който се изисква 
да бъде оборудван с поне една стъклочис­
тачка, трябва също така да бъде оборудван с 
устройство за измиване на предното стъкло. 
Предни, странични и задни стъкла
51. На всички автомобили и на всички 
ремаркета:
(a) прозрачните материали, от които са 
изработени външните елементи на превоз­
ното средство, включително предното стъкло 
и елементите на вътрешната разделителна 
стена, трябва да бъдат такива, че в случай на 
счупване опасността от телесни наранявания 
да бъде намалена до минимум;
(b) прозрачните части на предното стъкло 
трябва да са направени от материал, чиято 
прозрачност да не намалява; те трябва да са 
такива, че да не причиняват значително дефор­
миране на наблюдаваните през него предмети 
и в случай на счупване водачът да може да 
вижда достатъчно добре пътя през него.
Устройство за движение назад
52. Всеки автомобил трябва да бъде оборуд­
ван с устройство за движение назад, което да 
може да се контролира от мястото на водача. 
Това устройство не е задължително за мото­
циклетите и за автомобилите с три колела, 
разположени симетрично по отношение на 
средното надлъжно сечение на превозното 
средство, освен ако допустимото им макси­
мално тегло надвишава 400 kg (900 фунта).
Шумозаглушител на изпускателната уредба
53. Всеки двигател с вътрешно горене, зад­
вижващ автомобил, трябва да бъде оборудван 
с ефикасен шумозаглушител на изпускателната 
уредба; това устройство трябва да бъде такова, 
че водачът от своето място да не може да 
изключва действието му.
Гуми
54. Колелата на автомобилите и техните 
ремаркета трябва да бъдат снабдени с пнев­
матични гуми, състоянието на които трябва 
да бъде такова, че да осигурява безопасност 
и добро сцепление с настилката, даже и върху 
мокър път. Тази разпоредба не възпрепятства 
договарящите страни да разрешават използ­
ването на устройства, които дават резултати, 
поне равностойни на тези, получени при из­
ползването на пневматичните гуми.
Скоростомер
55. Всеки автомобил, който на равен път 
може да развие скорост над 40 km (25 мили) в 
час, трябва да бъде оборудван със скоростомер; 
договарящите страни могат да освободят от 
това задължение някои категории мотоциклети 
и други леки превозни средства.
Устройство за предупреждение, с което 
трябва да бъдат оборудвани автомобилите
56. Когато в съответствие с член 23, па­
раграф 5 от тази Конвенция и параграф 6 от 
Приложение 1 за определени автомобили е 
предвидено изискване да бъдат оборудвани 
с устройство, което при необходимост да 
обозначава присъствието им на платното за 
движение, това устройство трябва да бъде: 
(a) табела, имаща формата на равностра­
нен триъгълник с дължина на страната не 
по-малка от 0,40 m (16 инча), червена рамка 
с широчина не по-малка от 0,05 m (2 инча), 
като вътрешната част на този триъгълник е 
празна или в светъл цвят. Червената рамка 
трябва да бъде прозрачна, за да пропуска 
светлина, или да е покрита със светлоотрази­
телна лента; табелата трябва да бъде такава,